De eerscht Milch vunere Chalberchue chume zunere feine Meel- und  Eierspiis im Ofe bache und dä wirt en iifaam gueti Bieschttuurte druus. Dr änner Gade isch vu zwii Gäde, wo naach nebetenand stünd, deer, wo wiiter ewegg isch. Im Gade tot me d Chüe ufeschwänze, das heisst, mä bindet d Schwänz vu de Chüe ane Draat ufi, deneweeg, as si dr Schwanz nüd im Mischt tüngged und dä überaal ummeschlünd. De Arbet sig dä schiints gar nüd eso eifach und deer oder disi sig naam Ufeschwänze tigg emaal schu dreggeter gsii as d Chueschwänz selber.